****

***Poštovani učenici i cijenjene kolege!***

Koristimo ovu priliku da Vas ispred **DRUŠTVA ZA KLINIČKU GENETIKU HRVATSKE** pozovemo na sudjelovanje u manifestaciji **EUROPSKOG DRUŠTVA ZA HUMANU GENETIKU** pod nazivom: **DAN DNK**

Tim povodom, u sklopu svojih edukacijskih aktivnosti a s ciljem promicanja bioloških znanosti i poticanja aktivnosti u području genetike, Europsko društvo za humanu genetiku (ESHG) u suradnji sa nacionalnim organizacijama među kojima je i **DRUŠTVO ZA KLINIČKU GENETIKU HRVATSKE** organizira **„DNA Day Essay Contest“.**

**„DNA Day Essay Contest“** predstavlja natjecanje učenika srednjih škola starosne dobi od 14 do 18/19 godina koji bi svoje znanje i razumijevanje genetike trebali izraziti u obliku eseja s jednom od unaprijed zadanih tema.

Kratak opis natjecanja sa osnovnim informacijama dostavljamo Vam u daljnjem tekstu.

Nadamo se da ćete se navedenom natjecanju odazvati u što većem broju!

S štovanjem:

**Predsjednica DKGH:
Prof.dr.sc.** **Nina CANKI-KLAIN, pedijatar-genetičar**

E-mail: nina.canki-klain@zg.t-com.hr

 [www.klinickagenetika.org](http://www.klinickagenetika.org)

**The European Society of Human Genetics**

<http://www.dnaday.eu/>



**Što je DNA Day Essay Contest?**

Struktura dvostruke uzvojnice DNK otkrivena je prije više od 58 godina! DNA Day , 25. travnja, obilježava se kao međunarodni dan genetike.

Već petu godinu zaredom, Europsko društvo za humanu genetiku, pokrovitelj je DNA Essay Contesta u europskim srednjim školama.

Tim povodom još jednom smo ostvarili suradnju sa Američkim društvom za humanu genetiku. Koristeći slična pitanja, možemo bolje procijeniti znanje genetike među učenicima oba kontinenta.

Natjecanje je osmišljeno da bi se popularizirala genetika u Europi.

Na taj način pred učenike se postavlja izazov da istraže značaj genetskih istraživanja i njihovu moguću praktičnu uporabuu.

Od eseja se očekuje da sadrže značajne, dobro argumentirane činjenice te da pokažu dubinu razumjevanja  problematike kojima se bavi odabrani esej.

**TEME ZA PISANJE ESEJA**

**Pitanje 1:**

* Uskoro će biti moguće sekvencionirati genom čovjeka za manje od 1000 eura.
* Bi li vi željeli sekvencionirati svoj genom, što bi bile prednosti i nedostatci, osobito vezano uz vaše zdravlje?
* Što biste željeli znati o svojim zdravstvenim rizicima i onih vaše obitelji, a što radije ne ?
* Kako bi ova informacija utjecala na vaš životni stil ili životne izbore?

**Pitanje 2:**

* Geni vrše svoj utjecaj na organizme tako da se aktiviraju i deaktiviraju na točno određen način i u određeno vrijeme. Normalan razvoj, pa čak i ponašanje regulirani su ovim procesima, dok urođene mane i bolesti mogu rezultirati kada se pojave problemi tijekom procesa "genske regulacije".
* U posljednjih 30 godina, genomska istraživanja otkrila su mnoge mehanizme koji utječu na ekspresiju gena koje raniji znanstvenici nisu mogli ni zamisliti.
* Odaberite proces genske regulacije (neki su navedeni u nastavku) i koristeći reference, kako bi podržali svoje tvrdnje, objasnite kako  taj proces, kad krene krivo, može biti uključen u nastanak bolesti, primjerice raka.

Primjeri genske regulacije: represori, aktivatori, pojačivači, RNA interferencija, uniparentalna disomija, genomsko utiskivanje (engl. imprinting), epigenetske promjene kromatina, okolišni čimbenici (modifikatori genske ekspresije)

**Najbolji pristigli radovi biti će nagrađeni:**

**Prvo mjesto  učenik: EUR 300 -.**
Osim toga, **mentor** učenika koji je osvojio prvo mjesto će primati **1.000 eura** -.za organizaciju znanstvenog projekta ili za pružanje potrebne pomoći u opremi i prostoru..

**Drugo mjesto  učenik: EUR 200 -.**
Osim toga, **mentor** učenika koji je osvojio drugo mjesto će primati **800 eura** -.za organizaciju znanstvenog projekta ili za pružanje potrebne pomoći u opremi i prostoru

**Treće mjesto  učenik: EUR 100 -.**
Osim toga,**mentor** učenika koji je osvojio treće mjesto će primati **500 eura** -.za organizaciju znanstvenog projekta ili za pružanje potrebne pomoći u opremi i prostoru

Osim toga svi sudionici će dobiti potvrdu o zahvalnosti za sudjelovanje u natjecanju.

**Sudionici:**

Srednjoškolci između 14 i 18/19 godina mogu ući u natjecanje. Svi eseji moraju biti dostavljeni od strane razrednog nastavnika. Samo po tri zadatka po naznačenoj temi bit će uzeti u obzir.

Nastavnici/mentori su pozvani da dostave najbolje eseje iz razreda.

**Dužina eseja:**

Esej je strogo ograničen na 750 riječi.

Jedna figura ili slika može biti uključena u eseju.

Svako objašnjenje figura/slika će biti uključeno u brojanje riječi.

Fotografija učenika treba se priložiti ako je moguće.

**Jezik:**

Ako je moguće, molimo podnesite esej na engleskom jeziku. Međutim, učenici su u mogućnosti napisati svoje eseje na vlastitom jeziku i predati ih nastavnicima/mentorima koji će ih prevesti na engleski. Ako je potrebno, ESHG može osigurati prijevod.\* Ako je izvorni dokument napisan na jeziku koji nije engleski, priložite izvorni sastav kao i prevedeni.

\*Za potrebe prevođenja pristiglih eseja možete se obratiti na sljedeće e-mail adrese:

fpaic@mef.hr

zoran.legcevic@gmail.com

**Rok za predaju radova:**

Svi eseji moraju biti zaprimljeni najkasnije do 1. ožujka 2012.\*

Svi eseji moraju se podnijeti online putem.

\*Ukoliko postoji potreba za prevođenjem eseja iste molimo dostaviti na gore navedene e-mail adrese najkasnije tri dana prije isteka roka natječaja (27.veljače.2012) kako bi smo Vam ih mogli na vrijeme dostaviti za online aplikaciju.

**Više informacija o natječaju, uz navedenu osnovnu literaturu, možete pronaći na slijedećoj web adresi:**

[**http://www.dnaday.eu/**](http://www.dnaday.eu/)

Za sva moguća pitanja i dodatna objašnjenja te eventualnu pomoć u prevođenju osnovne literature možete se obratiti na prethodno navedene e-mail adrese:

fpaic@mef.hr

zoran.legcevic@gmail.com